b'\n_START_ARTICLE_\nCerkev sv. Alojzija, Maribor\n_START_SECTION_\nArhitekturne zna\xc4\x8dilnosti\n_START_PARAGRAPH_\nCerkev je ume\xc5\xa1\xc4\x8dena v ju\xc5\xbeni stavbni niz, ki zapira Glavni trg proti Dravi. Stavba ne izstopa iz svoje okolice tako, da bi presegala stavbno mejo, pa\xc4\x8d pa se od nje odmika v notranjost stavbnega otoka. S tako umestitvijo je arhitektu Janezu Fuchsu uspelo izboriti majhni cerkvi svoj lasten majhen trg, ki ga soustvarjata \xc5\xa1e stavba kolegija in iz njega izhajajo\xc4\x8da ograja. Cerkev nima zvonika, zato pogosto na prvi pogled ostaja skrita. Tlorisna zasnova cerkve s svojim ovalom slogovno sili cerkev v baro\xc4\x8dni klasicizem, ki pa se mu \xc5\xa1e upira baro\xc4\x8dno pro\xc4\x8delje.\n_START_SECTION_\nNamembnost\n_START_PARAGRAPH_\nNad\xc5\xa1kofija Maribor je 13. maja 2016 cerkev prodala Hrva\xc5\xa1ki katoli\xc5\xa1ki misiji v Mariboru. Do prodaje je slu\xc5\xbeila kot podru\xc5\xbeni\xc4\x8dna cerkev \xc5\xbdupnije Maribor - Sv. Janez Krstnik.'